Document ID: 31981L1060

ΟΔΗΓΙΑ ΤΟΥ ΣΥΜΒΟΥΛΙΟΥ της 14ης Δεκεμβρίου 1981 περί παρεκκλίσεως, υπέρ του Βασιλείου των Κάτω Χωρών, από την οδηγία 73/403/ΕΟΚ περί συγχρονισμού των γενικών απογραφών πληθυσμού - (81/1060/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 213,
την πρόταση της Επιτροπής,
Εκτιμώντας:
ότι η οδηγία του Συμβουλίου 73/403/ΕΟΚ(1) ορίζει ότι τα κράτη μέλη πρέπει να προβούν σε γενική απογραφή πληθυσμού μεταξύ 1ης Μαρτίου και 31ης Μαΐου 1981·
(1) ΕΕ αριθ. L 347 της 17.12.1973, σ. 50.
ότι έχουν παρουσιασθεί σοβαρές δυσκολίες, απρόβλεπτες κατά το χρόνο εκδόσεως της οδηγίας και οι οποίες πράγματι δεν επέτρεψαν την πραγματοποίηση της απογραφής στο Βασίλειο των Κάτω Χωρών κατά την εν λόγω περίοδο·
ότι οι ζητούμενες από την Επιτροπή πληροφορίες μπορούν, σε μεγάλο βαθμό, να ληφθούν από τρέχουσες δημογραφικές στατιστικές, αφενός, και βάσει δειγματοληψίας, αφετέρου,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Κατά παρέκκλιση, η οδηγία 73/403/ΕΟΚ δεν θα εφαρμοσθεί στην περίπτωση του Βασιλείου των Κάτω Χωρών.
Άρθρο 2
Η οδηγία αυτή απευθύνεται στο Βασίλειο των Κάτω Χωρών.
Έγινε στις Βρυξέλλες, στις 14 Δεκεμβρίου 1981.

Labels: 0
18
15
19